Vzorec pogodbe o zaposlitvi za določen čas (za zasebni sektor)

Na podlagi 11. člena Zakona o delovnih razmerjih (ZDR-1, UL RS 21/13 … 54/22 – ZUPŠ-1) in Kolektivne pogodbe (KP) \_\_\_\_\_\_\_\_\_\_\_\_\_\_ /Pravilnika \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_

skleneta

delodajalec\_\_\_\_\_\_\_\_\_\_\_\_\_\_\_\_\_\_\_\_\_\_\_ z davčno številko \_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_,
(v nadaljevanju delodajalec)

in

delavec(-ka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen(-a) \_\_\_\_\_\_\_\_\_\_\_\_, stanujoč(-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z davčno številko \_\_\_\_\_\_\_\_\_\_\_\_\_
(v nadaljevanju delavec)

POGODBO O ZAPOSLITVI ZA DOLOČEN ČAS

1. člen
S to pogodbo delodajalec in delavec skleneta pogodbo o zaposlitvi za določen čas iz razloga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(navedite razlog iz ZDR-1)*. Skleneta jo za\_\_\_\_\_\_\_\_\_\_\_\_\_\_ *(polni delovni čas/krajši delovni čas)* po \_\_\_\_\_\_\_\_\_\_\_\_\_\_ ur na teden.

Delavec je ob podpisu pogodbe seznanjen z ZDR-1, KP\_\_\_\_\_\_\_\_\_\_ in splošnimi akti delodajalca. Seznanjen je tudi z delom, pogoji dela ter pravicami in obveznostmi delavca in delodajalca, ki so povezane z opravljanjem dela na delovnem mestu oziroma vrste dela, za katero se sklepa pogodba o zaposlitvi.

Delavec s podpisom te pogodbe potrjuje, da je pisni predlog pogodbe o zaposlitvi prejel dne\_\_\_\_\_\_\_\_\_*(tri dni pred predvideno sklenitvijo).*

2. člen
Delavec nastopi delo dne \_\_\_\_\_\_\_\_\_\_\_\_\_\_\_\_\_\_ *(lahko brez poskusnega dela).*(OPCIJA)

Delavcu se določi poskusno delo v trajanju\_\_\_\_\_\_\_\_\_(*največ 6 mesecev)*. Njegovo delo v poskusni dobi spremlja \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
Med poskusnim delom lahko delodajalec pogodbo o zaposlitvi redno odpove zaradi neuspešno opravljenega poskusnega dela, delavec pa jo lahko redno odpove brez navedbe razloga. Odpovedni rok v obeh primerih je 7 dni.

Z dnem nastopa dela se začnejo uresničevati vse pravice in obveznosti na podlagi opravljanja dela in vključitev v socialno zavarovanje na podlagi delovnega razmerja. Delodajalec se obvezuje, da bo delavcu izročil fotokopijo prijave v socialno zavarovanje v 15 dneh po nastopu dela.

3. člen
Delavec opravlja svoje delo na delovnem mestu \_\_\_\_\_\_\_\_\_\_\_\_\_\_\_\_\_\_\_\_\_oziroma vrsto dela, za katero je zahtevana \_\_\_\_\_ stopnja strokovne izobrazbe.

Delo na delovnem mestu oziroma vrsta dela, za katero se sklepa ta pogodba, zajema: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navedite kratek opis dela)*.

4. člen
Delavec opravlja delo \_\_\_\_\_\_\_\_\_\_\_\_\_\_\_\_\_\_\_\_\_ *(navedite kraj opravljanja dela).*

Delavec je dolžan opravljati tudi drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(ustrezno, primerno)* delo, kot ga določa ZDR-1, in sicer \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(navedite vrsto dela).*

5. člen
Polni delovni čas delavca je 40 ur tedensko *(lahko tudi drugačen polni delovni čas, npr. najmanj 36 ur tedensko, število ur skrajšanega delovnega časa)* inje razporejen na *\_\_\_\_\_\_\_\_\_(npr. 5 delovnih dni od ponedeljka do petka)* po \_\_\_\_ur dnevno.

6. člen
Delavec je upravičen do plačila osnovne plače, povečane za dodatke. Plača se obračuna in izplača za koledarski mesec (*lahko tudi drugačna obračunska obdobja)*.

Osnovna plača za delo, na katero je delavec razporejen, za delovni čas, dogovorjen s to pogodbo, za pričakovane delovne rezultate in pri normalnih delovnih pogojih je določena s/z \_\_\_\_ *tarifnim razredom/\_\_\_\_ plačilnim razredom/osnovnim količnikom delovnega mesta v skladu z \_\_\_\_\_\_\_\_(navedite zakon, KP ali drug predpis, ki določa znesek osnovne plače delavca)* v velikosti \_\_\_\_\_\_\_\_\_\_\_\_\_\_\_\_.

Delavčeva osnovna plača je \_\_\_\_\_\_\_\_\_ EUR bruto mesečno/za 174 ur.

Delavcu pripadajo dodatki na osnovno plačo skladno s/z \_\_\_\_\_\_\_\_\_\_\_\_\_\_\_\_\_\_*(navedite zakon, KP, splošni akt)* in \_\_\_\_\_(*navedite splošni akt delodajalca*).

V času upravičene odsotnosti z dela delavcu pripada nadomestilo plače v primerih, določenih z ZDR-1 in KP, in v velikosti, določeni z ZDR-1 in KP *(oziroma s predpisi, ki v času trajanja te pogodbe urejajo plače in druga izplačila delavcev za posamezne dejavnosti).* Plača se delavcu izplača vsak mesec najkasneje do 18. v mesecu za pretekli mesec.

Plača se delavcu izplača na njegov bančni račun, ki ga sporoči delodajalcu.

7. člen
Delavcu pripadajo povračila stroškov in drugi prejemki iz dela in iz delovnega razmerja v primerih in pod pogoji, ki jih določa \_\_\_\_\_\_\_\_\_\_*(posebni zakon, ZDR-1, KP in splošni akt delodajalca)*.

Povračila stroškov mora delodajalec izplačati do 18. v mesecu za pretekli mesec na delavčev bančni račun.
Delavcu pripadajo tudi drugi prejemki in ugodnosti, če je to določeno z notranjim aktom delodajalca.

8. člen

Dolžino letnega dopusta delodajalec vsako leto določi z obvestilom o letnem dopustu, ki ga delavcu izda najkasneje do 31. marca tekočega leta.

Kriteriji za odmero letnega dopusta so določeni v \_\_\_\_\_\_\_\_\_.

Delavec bo dopust izrabil po predhodnem dogovoru z delodajalcem.

Če delavec izrabi več dopusta in prejme več regresa, kot bi ga glede na sorazmerni delovni čas v letu, se mora z delodajalcem dogovoriti glede poračuna preveč izplačanega dopusta in preveč izplačanega regresa za letni dopust.

9. člen
Delavec se s to pogodbo zavezuje, da bo vestno, pravočasno, kakovostno, učinkovito, gospodarno in v skladu z delodajalčevimi navodili izpolnjeval in opravljal delo na delovnem mestu oziroma vrsto dela, za katero je sklenil to pogodbo.

Delavec se je dolžan v času trajanja pogodbe o zaposlitvi stalno izobraževati, izpopolnjevati in usposabljati skladno s potrebami delovnega procesa, izkazanim interesom delodajalca in predpisi.

Delavec se je dolžan usposabljati za varno delo in, če je potrebno, opraviti zahtevane preizkuse znanja.

Delavec ima pravico do preventivnega zdravstvenega pregleda v skladu z akti delodajalca, predvsem z oceno varnosti pri delu.

Delavec mora pri delu upoštevati in izvajati predpise o varnosti in zdravju pri delu in delo opravljati pazljivo, da zavaruje svoje zdravje in življenje ter zdravje in življenje drugih.

Delavec mora obveščati delodajalca o bistvenih okoliščinah, ki vplivajo oziroma bi lahko vplivale na izpolnjevanje njegovih obveznosti iz te pogodbe. Obveščati ga mora o vsaki grozeči nevarnosti za življenje ali zdravje ali za nastanek materialne škode, ki jo zazna pri delu.

Delodajalec je dolžan delavcu zagotoviti izobra­ževanje, izpopolnjevanje in usposabljanje, če tako zahtevajo potrebe delovnega procesa.

Medsebojne pravice in dolžnosti v zvezi z izobraževanjem in usposabljanjem delodajalec in delavec urejata s posebno pogodbo.

Delavec se je dolžan vzdržati vsakega ravnanja, ki glede na naravo dela, ki ga opravlja, in glede na naravo dejavnosti materialno ali moralno škoduje delodajalcu ali bi lahko škodovalo njegovim poslovnim interesom ali bi lahko povzročilo diskriminacijo ali trpinčenje na delovnem mestu.

Delavec dovoljuje uporabo svojih osebnih podatkov, vodenih v kadrovski evidenci in v drugih evidencah s področja dela in osebnih prejemkov, za namene, za katere so zbrani.

Delavec je dolžan kot zaupne varovati vse podatke, dejstva in okoliščine, ki jih je izvedel oz. spoznal v zvezi z opravljanjem dela, in tudi vse podatke, dejstva in okoliščine, ki jih kot zaupne označi delodajalec.

Delavec se je dolžan seznaniti z notranjimi akti delodajalca.

Poslovna skrivnost so poleg podatkov, ki so določeni z notranjimi akti, tudi podatki, za katere je očitno, da bi nastala občutna škoda, če bi zanje izvedela nepooblaščena oseba.

10. člen
Delodajalec mora delavcu zagotavljati delo, dogovorjeno s to pogodbo, in vsa potrebna delovna sredstva, da lahko delavec nemoteno izpolnjuje delovne obveznosti.

Delodajalec mora delavcu zagotavljati pogoje za varno in zdravo delo v skladu s predpisi o varnosti in zdravju pri delu ter izjavo o varnosti in oceno tveganj na delovnem mestu. V skladu z akti družbe mu mora zagotavljati usposabljanje z delovnega področja, predvsem s področja splošnega varstva pri delu in s področja varstva pred požarom, ustrezna zaščitna sredstva, uniformo in drugo opremo. Zagotavljati mu mora tudi pogoje, ki onemogočajo diskriminacijo in trpinčenje na delovnem mestu.

Delodajalec je dolžan delavcu zagotavljati prijazno delovno okolje in ga varovati pred izpostavljenostjo neželenemu ravnanju, ki pomeni ogrožanje delavčevega dostojanstva.

Delodajalec je dolžan s predpisano vestnostjo in skrbnostjo varovati delavčeve osebne podatke.

11. člen
Delavec je disciplinsko in odškodninsko odgovoren po določbah ZDR-1 in KP *(po potrebi vstavite splošni akt delodajalca, ki določa disciplinsko in odškodninsko odgovornost).*

12. člen
Če delodajalec delavcu odpove to pogodbo iz razlogov za redno odpoved (89. člen ZDR-1), ima delavec pravico do odpovednega roka, določenega v ZDR-1/KP/pravilniku.

Če delavec to pogodbo redno odpove, mora ostati na delu še toliko časa, kolikor je odpovedni rok za delodajalčevo redno odpoved te pogodbe, določen v 1. odstavku tega člena.

Delovno razmerje preneha s potekom časa, za katerega je sklenjena ta pogodba.

13. člen
Po poteku pogodbe za določen čas delavcu lahko pripada odpravnina v velikosti, ki jo določaZDR-1.

Če mora delavec to pogodbo izredno odpovedati iz razlogov na strani delodajalca (111. člen ZDR-1), mu namesto odpovednega roka pripadata odškodnina v velikosti izgubljenega plačila za čas odpovednega roka in odpravnina kot za delodajalčevo redno odpoved iz poslovnih razlogov.

14. člen
Kršitve posameznih določb te pogodbe in drugih obveznosti, ki jih za delavca in delodajalca določajo predpisi, so pravna podlaga za odpoved te pogodbe za obe stranki. Temu ustrezno bosta stranki storili vse, kar je potrebno, da bi bilo spoštovano dogovorjeno v tej pogodbi.

Stranka, ki bo kršila določbe te pogodbe ali druge obveznosti do nasprotne stranke, ki jih določa ZDR-1 kot podlago za odpoved te pogodbe, se zavezuje, da bo v primeru pisnega opozorila o kršitvi storila vse, da do ponovitve kršitve ne bo prišlo in da bo opustila vsa ravnanja, na katera je bila opozorjena.

15. člen

Spremembe in dopolnitve te pogodbe se sporazumno urejajo z aneksi k tej pogodbi, razen ob spremembi predpisov, ki urejajo delovna razmerja, izplačila in druge zadeve, ki so v tej pogodbi.

16. člen
Pravice in obveznosti delavca in delodajalca, ki niso urejene s to pogodbo, se urejajo skladno z določbami *(navedite splošne akte delodajalca, če jih ima)*, KP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in ZDR-1.

17. člen

Delodajalec in delavec s podpisom pogodbe potrjujeta, da nista medsebojno zamolčala dejstev ali okoliščin, ki bi enega ali drugega omejevale pri izvrševanju pravic in obveznosti po tej pogodbi ter ogrožale življenje in zdravje drugih.

18. člen
Ta pogodba je sestavljena v \_\_\_ enakih izvodih, od katerih prejme vsak od sopogodbenikov po \_\_\_ izvod. Veljati začne \_\_\_\_\_\_\_\_\_\_\_\_ po tem, ko jo podpišeta obe pogodbeni stranki.

V \_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_

Številka pogodbe:

DELAVEC:                     Žig                 DELODAJALEC:
\_\_\_\_\_\_\_\_\_\_\_\_\_\_\_\_\_\_\_                                 \_\_\_\_\_\_\_\_\_\_\_\_\_\_\_\_\_\_